RBF ดีดแรง 6% โบรกเคาะเป้า 13.80 บ. คาดรายได้ปี 66 โตเกิน 20%
RBF ดีดแรง 6% ราคาแตะ 12.80 บ. โบรกแนะ “Trading Buy" เคาะเป้า 13.80 บ. คาดรายได้ปี 66 โตเกิน 20% รับ Pet Food และ Flavor & Fragrance หนุน
RBF ดีดแรง 6% โบรกแนะ “Trading Buy" เคาะเป้า 13.80 บ. คาดรายได้ปี 66 โตเกิน 20% รับ Pet Food และ Flavor & Fragrance หนุน
9 มี.ค. 2566

ผู้สื่อข่าวรายงานว่า วันนี้ (9 มี.ค.66) ราคาหุ้นบริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ล่าสุด ณ เวลา 11:01 น. อยู่ที่ระดับ 12.80 บาท บวก 0.70 บาท หรือ 5.79% สูงสุดที่ระดับ 12.80 บาท ต่ำสุดที่ระดับ 12.10 บาท ด้วยมูลค่าซื้อขาย 30.79 ล้านบาท

ทั้งนี้ บล.กรุงศรี พัฒนสิน ระบุในบทวิเคราะห์ คงคำแนะนำ ” Trading Buy” หุ้น RBF ประเมินราคาเป้าหมายที่ 13.80 บาท โดยมีมุมมอง Slighty positive ต่อข้อมูลจากงาน Opportunity Day (2 มี.ค.66) เนื่องจากมีรายละเอียดและความชัดเจนในการเติบโตมากขึ้น โดยผู้บริหารคงเป้าการเติบโตของรายได้ปี 66 ที่ 15-20% เมื่อเทียบจากปีก่อน แต่ฝ่ายวิจัยฯ คาดเติบโต 21% เมื่อเทียบจากปีก่อน จากการเติบโตในทุกกลุ่ม โดยกลุ่มที่เป็นเทรนด์โตสูง คือส่วนประกอบ Pet Food ที่จะหนุนกลุ่ม Flavor &amp; Fragrance
รวมทั้งคาดรายได้ตลาดต่างประเทศเติบโตสูง double-digit growth% ใกล้เคียงปี 66 โดยมีกลยุทธ์นำทีม R&amp;D เข้าไปประจำในต่างประเทศที่เปิดตลาด เนื่องจากมีผลต่อการเติบโตของรายได้ คาด GPM ดีขึ้น 1-3% เมื่อเทยบจากปีก่อน ซึ่งฝ่ายวิจัยฯ คาดเติบโต 2% เมื่อเทียบจากปีก่อน จากแนวโน้มราคา Wheat ลดลง ประกอบกับ Product mix กลุ่มมาร์จิ้นสูงเติบโตได้ดีขึ้น จึงยังคงประมาณการกำไรปี 66 ที่ 659 ล้านบาท เติบโต 37% เมื่อเทียบจากปีก่อน